شهكتك والهوه تيهتــــه واشتم
بيك
وهوه غيري لكيت بريتك اتشهكه
مو بس الخبر ,, كاسمت نفسي وياك
بحجت اللعب جنه نقاسم الشهكه
على واهس جفاك عيون اخذها الشيب
نسه وجه اليحبه اذكر الشبكه
تعال, ,,,, عيوني سدها تعطل الدفان
فضلك بي نقص بس الجفن طبكه
مو طك سني طك عضامي ما بي صوت
وصارت طيحتي جن طيحت الوركه
ذكرتك والدمع سولف لخدي سنين
وعلى طرف الجفن جن غيمه متعلكه
الضاع بصغره صدر امه بخياله يعيش
ولي ضيع بحرب تشتاكه التفكه
اليزعل واليحب يدللون اهواي
الشبه بيناتهم روحين محتركه
المتواعد وفاته الموعد وما جاي
تلكه على الدرب نضراته متعلكه
من اسولف بيك احس بصفي تطلع نار
و تخيل لحد من واصله الحركه
ليتوضه بخجل عنده اليحب معصوم
وساعات العباده سوالف الفركه
على زنودك علك شديت ادي تذكار
كلت الشافهن بصمت محب يلكه
وسئلتك عل زراك البيك اجاك منين
كتلي من البرد كتلك اثر شبكه .~
وياي تعاندت واني ادري كلش زين
مو من برد من الحضن زركه...
عرفت تخوني من صار طولك سيف
ونسيت الخالقك هم خالق التفكه
شهكت سوالفك حجيك ترس ديوان
سوالف مو الي ما طلعن بحركه
تعال,,,,, بداعت الشيب الطلع بجفاك
موتدري الكبر خنكه
الكبر من يبـــجي لازم مشتهي الملكه
الهي أرجوك كافي الهي اتعب الفركه
الهي سوالفه ابالي .....اليحب
مو من جمر جملات التحركه
على طرف النفس زارع خلك بي طول
بكد خلك امي من طاح العمر وركه
على جفنك سهر بي حلم شابع موت
حلم شايب مكمــط روحه مختنكه
حاجيت الخذاكـ سوالفي ونساك؟؟
كتله العفته كلش خلصت خلكه ؟؟
كلته على البرد جنت انه المدفيك ؟؟
كتله بشوكنه جنه الهوه نحركه ؟؟
كتله كلوبنا جبناها بل ايجار ؟؟
شحجيت وياه كلي وجذبك مصدكه
حلفان الجرح لو طعنه لو سجين
وحلفان الحبيب وداعت الفركه
كلبك جان فارغ هسة لا بي خير
جنت تحلم تحب بس هسة تستنكه
يمر طيفك وافز بس الكه غيرري وياك
ويسئلوني واكلهم كلشي ما الكه